Pedagoški inštitut, Inštitut za slovensko izseljenstvo in migracije ZRC SAZU ter Mirovni inštitut vas vabijo na znastveni simpozij

**KAKO MISLITI ‘BEGUNSKO KRIZO’**

v **torek, 12. januarja 2016, od 9.00 do 16:45 v atriju ZRC SAZU** (Novi trg 2, Ljubljana)

*Kratek opis*:

T.i. ‘begunska kriza’ je bila eden od najpomembnejših dogodkov v Evropi, ki so zaznamovali leto 2015, saj je – v vsej svoji neposrednosti – postavila pod vprašaj nekatere izmed skupnih temeljev migracijske in azilne politike EU (npr. Schengenski sporazum, Dublinsko uredbo itn.). Napovedani ukrepi posameznih evropskih držav, npr. zaostritev azilne politike kot tudi sovražni govor različnih populističnih gibanj, so indikator naraščajoče nestrpnosti in ksenofobije.

Glede na izkušnje iz 90-ih let prejšnjega stoletja, ko je zaradi konfliktov na območju nekdanje Jugoslavije v Slovenijo prišlo veliko število beguncev, je nepripravljenost politike na sedanje množične migracijske premike toliko bolj zaskrbljujoča. Hkrati je neustreznost njenega odziva s postavitvijo t.i. ‘tehničnih ovir’ naletela na kritično reakcijo tako strokovne javnosti, lokalnega prebivalstva na obeh straneh meje kot tudi civilne družbe nasploh ter tako postala še en del problema in ne rešitve. Tudi zato je ‘begunska kriza’ v ospredje znova postavila nekatera izmed ‘klasičnih’ vprašanj s širšega vsebinskega področja migracij ter varovanja človekovih pravic nasploh, kot tudi vprašanja, ki so bila vse do sedaj v veliki meri zanemarjena ali celo spregledana.

Znanstveni simpozij *Kako misliti ‘begunsko krizo’*, katerega namen je poglobiti razumevanje migracij in begunstva, ima namen predstaviti različne razsežnosti tega družbenega fenomena z vidika sociološke, pravne, ekonomske, filozofske, kriminološke, zgodovinske, geografske in edukacijske stroke. Na simpoziju bo svoje prispevke predstavilo 13 referentov in referentk, ki jim bo sledila diskusija z udeleženci in udeleženkami.

Simpozij bo potekal v slovenskem jeziku. Med odmori bodo na voljo napitki in prigrizki. Zaradi lažje organizacije vas vljudno naprošamo za predhodno prijavo v [spletni obrazec](https://docs.google.com/forms/d/1jOSOcNrLw981yF1662YLS426L0vzewVqr2LkRlJNU3s/viewform) najkasneje do **petka, 8. januarja, do 12.00**.

*Vljudno vabljeni!*

Čisto na koncu se vam še opravičujemo za morebitno podvajanje vabila, saj vsaka institucija pošilja po svojih kanalih, ki se najverjetneje nekje tudi prekrivajo. Hvala za razumevanje.

Program znanstvenega simpozija

**‘KAKO MISLITI BEGUNSKO KRIZO’**

**torek, 12. januar 2016**

**ZRC SAZU** (Novi trg 2, Ljubljana)

*Program znanstvenega simpozija*

9.00 – 9.15 Uvodni pozdrav

9.15 – 10.45 **Sekcija I**

 Pogled v preteklost – ko je bila ‘Europe on the move’

 *dr. Petra Svoljšak,* Zgodovinski inštitut Milka Kosa ZRC SAZU

‘Slovenija, domovina beguncev’ ali Kako so Slovenci vzljubili bodečo žico *dr. Igor Ž. Žagar*,Pedagoški inštitut

 Medijatizacija migracij v post-demokraciji

 *dr. Mojca Pajnik*, Mirovni inštitut in Fakulteta za družbene vede (UL)

10.45 – 11.00 odmor za kavo

11.00 – 12.30 **Sekcija II**

 Demografski in gospodarski učinki beguncev

 *dr. Jože Mencinger*, Pravna fakulteta, Univerza v Ljubljani

Begunci kot del globalnega družbeno-politično-ekonomskega migracijskega trikotnika vzročnosti

 *dr. Marina Lukšič Hacin*, ISIM ZRC SAZU

 Aktualna geografija migracij: begunci, Bližnji vzhod, Sirija, Evropa

 *dr. Damir Josipovič*, Inštitut za narodnostna vprašanja

12.30 – 13.15 Odmor za kosilo

13.15 – 14.45 **Sekcija III**

Begunci in pravo: politike odzivanja na ‘begunsko krizo’ v luči načela pravne države

 *dr. Neža Kogovšek Šalamon*, Mirovni inštitut

Kako je bila humanitarna kriza pretvorjena v varnostno grožnjo: Analiza soočanja Slovenije z begunskimi migracijami jeseni 2015

 *dr. Aleš Bučar Ručman*, Fakulteta za varnostne vede, Univerza v Mariboru

 Begunci in avtoritarnost

 *dr. Srečo Dragoš*, Fakulteta za socialno delo, Univerza v Ljubljani

14.45 – 15.00 odmor za kavo

15.00 – 16.30 **Sekcija IV**

Epistemologija fuge

*dr. Darij Zadnikar*, Pedagoška fakulteta, Univerza v Ljubljani

Vključevanje učencev beguncev v slovenski šolski sistem

*dr. Marijanca Ajša Vižintin*, ISIM ZRC SAZU

 Etika begunstva in migracij

*dr. Friderik Klampfer*, Filozofska fakulteta, Univerza v Mariboru

16.30 – 16.45 Zaključek: Kako misliti (in razumeti) begunsko krizo